Piataforma San Marco

La 'Piataforma de lancio San Marco la ospita el Centro Spasiale Luigi Broglio. La piataforma la se cata 32 km a nord de Malindi, Kenya, e la xe na inportante baxe spasiale italiana a l’estero. La base la xe proprietà de l’Università La Sapiensa de Roma e la xe gestia da l’Agenzia Spaziale Italiana. Da la baxe San Marco i xe stà lancià en te lo spasio 23 sateliti dal 1966 al 1988. Voci non confermate le dixe che i lanci i xe stà de pì e che qualchedun el xe stà de sateliti militari italiani o eoropei. Ancò la baxe la serve a rilevare el traciato de i sateliti en orbita. La baxe la serve le agensie eoropee e quela cinexe. Resentemente ghe stà la proposta de verzar l’uxo de la baxe a i paexi africani. Baxe a tera El Sentro el ga na baxe terestre rente de Malindi, a 2,99 gradi sud. La pozision de proximità a l’equatore el xe on vantagio par far partir i razi. El acordo tra el governo italiano e quelo kenyano parmete el lancio, rilevamento e acquisision dati dai sateliti. La baxe la xe stà ideà dal profesore Luigi Broglio e la xe stà dedicà a lu en tel 2001, ano de la so morte. Piataforme sul mar La baxe la dispone de tre piataforme marine. La prima la se ciama San Marco. Da qi se efetua i lanci. Le altre do lese ciama Santa Rita 1 e Santa Rita 2 e le serve par la rilevasion de i dati so e da i sateliti. Ligature foreste Sito del Progetto San Marco Archivià il 20 de disenbre 1996 in Internet Archive.